ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ຕາມຂ່າວລາຍງານວ່າ: ທ່ານກີຕານາສ ນາວເຊດາ ປະທານາທິບໍດີລີຕົວນີໄດ້ກ່າວໃນກອງປະຊຸມຖະແຫຼງຂ່າວທີ່ຈັດຂຶ້ນໃນຫວ່າງມໍ່ໆມານີ້ວ່າ: ການພົວພັນລີຕົວນີ-ຈີນຊຸດໂຊມລົງໄດ້ເຮັດໃຫ້ເກີດມີຄວາມເສຍຫາຍດ້ານການຄ້າ, ລີຕົວນີຕ້ອງຈັດຕັ້ງປະຕິບັດແຜນການປັບປຸງ, ລັດຖະມົນຕີກະຊວງການຕ່າງປະເທດລີຕົວນີໄດ້ສະເໜີແຜນການຕາມຄວາມຕ້ອງການ. ຄາດວ່າລີຕົວນີ ແລະຈີນຈະຈັດກອງປະຊຸມສຸດຍອດໃນອີກບໍ່ດົນນີ້.
ກ່ຽວກັບການສະແດງທ່າທີຂອງລັດຖະບານລີຕົວນີທີ່ຫວັງຢາກປັບປຸງການພົວພັນລີຕົວນີ-ຈີນໃຫ້ດີຂຶ້ນ, ທ່ານຈ້າວລີຈ່ຽນ, ໂຄສົກກະຊວງການຕ່າງປະເທດຈີນໄດ້ກ່າວໃນກອງປະຊຸມຖະແຫຼງຂ່າວປະຈຳວັນທີ 21 ມັງກອນນີ້ວ່າ: ສາເຫດຕົ້ນຕໍທີ່ເຮັດໃຫ້ການພົວພັນຈີນ-ລີຕົວນີເກີດບັນຫາແມ່ນຍ້ອນລັດຖະບານລີຕົວນີໄດ້ນຳໃຊ້ການກະທຳອັນຜິດພາດຕາມລຳພັງໃຈໃນບັນຫາກ່ຽວກັບໄຕ້ຫວັນ, ໂດຍໄດ້ທຳລາຍຜົນປະໂຫຍດແກນກາງຂອງຈີນ, ທັງໄດ້ທຳລາຍຫຼັກການພື້ນຖານຂອງການພົວພັນສາກົນ. ຜູ້ໃດເປັນຜູ້ກໍ່ໃຫ້ການພົວພັນຈີນ-ລີຕົວນີຊຸດໂຊມລົງ ແລະເຮັດໃຫ້ສະຖານະການຮຸນແຮງຂຶ້ນເທື່ອລະກ້າວ, ປະຊາຄົມໂລກຈະເປັນຜູ້ຕັດສິນດ້ວຍຕົນເອງ. ຈີນໄດ້ເປີດຊ່ອງທາງດ້ານການຕິດຕໍ່ພົວພັນໃຫ້ກັບລີຕົວນີຢ່າງສະເໝີຕົ້ນສະເໝີປາຍ. ລີຕົວນີຫາກຢາກປັບປຸງສະພາບການໃນປັດຈຸບັນແທ້ໆ, ກໍຄວນສະແດງຄວາມຈິງໃຈຕໍ່ຈີນ ແລະນຳໃຊ້ການກະທຳຕົວຈິງ.